काॅलेज के गेट पर तीन घंटे ताला लगाकर छात्र-छात्राओं ने किया हंगामा
छात्र-छात्राओं ने प्राचार्य को कालेज से हटाने की मांग की
भास्कर संवाददाता| तेंदूखेड़ा
शासकीय काॅलेज में छात्र-छात्राओं ने दोपहर 12 बजे गेट पर तालाबंदी कर कालेज प्रशासन एवं प्राचार्य के खिलाफ नारेबाजी कर हंगामा किया। केमेस्ट्री का पेपर और उसी दिन प्रेक्टीकल होने से छात्रों लगभग तीन घंटे तक प्रााचार्य की कार्यप्रणाली को कोसते रहे। काॅलेज का स्टाप बार-बार कहता रहा गेट खोल दो, लेकिन गेट नहीं खोला।
इसके बाद पुलिस प्रशासन एवं एसडीएम को सूचना दी गई। गौरतलब है कि इसके पहले भी प्राचार्य की लापरवाही से 100 से भी अधिक छात्र-छात्राए ऐटीकेटी की परीक्षाओं से बंचित हो गए थे। छात्रों ने लगभग 3 बजे एसडीएम की अनुपस्थिति में पटवारी, थाना प्रभारी को ज्ञापन दिया गया, इसके बाद पुलिस ने कालेज का गेट का ताला खोला। ज्ञापन में उल्लेख है कि प्राचार्य के द्वारा छात्रों को परीक्षा संबंधी कोई भी जानकारी नहीं दी जाती है। मंगलवार को ऐटीकेटी का पेपर था और उसी दिन केमेस्ट्री का प्रेक्टिकल भी रखा गया। पूर्व में भी इस तरह की गलतियां की जा चुकी हैं। थर्ड सेम का आज तक रिजल्ट नहीं आया है, जिससे छात्र-छात्राएं परेशान हैं। बिना रिजल्ट के ऐटीकेटी की सूचना चस्पा कर दी गई है।
प्रक्टिकल नहीं कराए
3 साल से काॅलेज में समस्त उपकरण मौजूद होने के बाद भी छात्र-छात्राओं के प्रेक्टिकल नहीं कराए गए हैं। खेल-कूद का सामान होने के बाद भी अलमारी की चाबी प्राचार्य अपने घर पर रख के आते हैं। पूर्व में ऐटीकेटी की परीक्षा नहीं दे पाए, छात्रों का कोई निराकरण नहीं हुआ हैं। छात्रों ने मांग की प्राचार्य के द्वारा की जा रही मनमानी को तत्काल रोका जाए एवं प्रााचार्य का तत्काल स्थानांतरण किया जाए, अन्यथा छात्र आंदोलन को मजबूर रहेगें। ज्ञापन देने वालों में राहुल चौकसे, शुुभम् जैन, निशा, दीपा ठाकुर, स्वाति सिंद्यई, निशा मिश्रा, अतीश, सीमा, रीतेश, आरिफ खान, अभिषेक तिवारी, अंजना सेन सहित बड़ी संख्या में अन्य छात्र-छात्राएं मौजूद थीं।
awa_Deva hin_Deva bho_Deva hin_Deva hin_Deva hin_Deva hin_Deva